U prvom su dijelu prikazani prosječni rezultati svih odgovora skupno, dakle za sve roditelje. U drugom su dijelu prikazane značajne razlike između odgovora roditelja učenika razredne i učenika predmetne nastave.

**1. Deskriptivni podaci**

U sljedećim tablicama su naznačene aritmetičke sredine (M) i standardne devijacije (SD).

* Aritmetičke sredine (M) nam govore, kada se uzmu svi odgovori, koji je prosječan odgovor.
* Standardne devijacije (SD) nam govore koliko odgovori sudionika prosječno odstupaju od aritmetičke sredine.

Primjerice, ako uzmemo prvo pitanje u anketnom upitniku, „Pomažete li djetetu s domaćim radom?“, s pripadajućim odgovorima „nikada (1) – rijetko (2) – ponekad (3) – često (4) – uvijek (5)“, u tablici vidimo da je aritmetička sredina (M)=2,98, a standardna devijacija=1,00. To znači da je prosječan odgovor 2,98, dakle 3. (a to je „ponekad“), pri čemu odgovori svih roditelja prosječno variraju za 1 standardnu devijaciju (SD=1). Stoga, na pitanje „Pomažete li djetetu s domaćim radom?“, prosječan odgovor roditelja je „ponekad“.

***Pitanja koja se odnose na obaveze u školi:***

|  |  |  |  |
| --- | --- | --- | --- |
| Pitanje: | M | SD | prosječni odgovor |
| 1. Pomažete li djetetu s domaćom zadaćom? | 2,98 | 1,00 | ponekad |
| 1. Pomažete li djetetu sa školskim radom? | 2,44 | 0,8 | rijetko |
| 1. Pregledavate li školsku torbu? | 2,80 | 1,44 | ponekad |
| 1. Kažnjavate li loše ocjene? | 1,78 | 0,94 | rijetko |
| 1. Nagrađujete li dobre ocjene? | 3,02 | 0,99 | ponekad |
| 1. Provjeravate li u e-Dnevniku raspored ispita? | 4,04 | 1,26 | često |
| 1. Pratite li bilješke u e-Dnevniku? | 4,35 | 0,96 | često |
| 1. Pazite li da dijete dolazi na vrijeme u školu? | 4,82 | 0,69 | uvijek |
| 1. Razgovarate li o ponašanju prema nastavnicima? | 4,39 | 0,87 | često |
| 1. Razgovarate li o ponašanju prema učenicima? | 4,39 | 0,86 | često |
| 1. Razgovarate li o važnosti radnih navika? | 4,55 | 0,69 | uvijek |
| 1. Bi li Vas dijete tražilo pomoć? | 4,46 | 0,9 | često |
| 1. Idete li na roditeljske sastanke? | 4,52 | 0,81 | uvijek |
| 1. Koliko često idete na primanja? | 2,44 | 0,8 | jednom u 2 mjeseca |
| 1. Znate li koju lektiru čita? | 1,35 | 0,72 | da |
| 1. Znate li s kim sjedi? | 1,46 | 0,76 | da |
| 1. Znate li na koje izvannastavne aktivnosti ide? | 1,21 | 0,6 | da |
| 1. Znate li najdražeg nastavnika? | 1,13 | 0,33 | da |
| 1. Znate li najdraži premet? | 1,01 | 0,09 | da |
| 1. Znate li koji predmet najmanje voli? | 1,05 | 0,23 | da |
| 1. Znate li što uči iz matematike? | 1,20 | 0,4 | da |
| 1. Važna mi je ocjena iz znanja. | 4,06 | 0,65 | uglavnom da |
| 1. Važna mi je ocjena iz zalaganja. | 4,46 | 0,62 | potpuno da |
| 1. Škola je najvažnija obaveza djeteta. | 4,46 | 0,7 | potpuno da |
| 1. Dijete voli školu. | 3,50 | 1,06 | uglavnom da |
| 1. Roditelj je volio školu. | 3,57 | 0,9 | uglavnom da |

***Pitanja koja se odnose na slobodno vrijeme:***

|  |  |  |  |
| --- | --- | --- | --- |
| Pitanje: | M | SD | prosječni odgovor |
| 1. Uključujete li se u rad zadruge? | 2,40 | 3,02 | rijetko |
| 1. Idete li zajedno u posjete? | 4,33 | 0,78 | često |
| 1. Idete li zajedno u prirodu? | 3,75 | 0,91 | često |
| 1. Idete li zajedno u kupovinu? | 4,23 | 0,76 | često |
| 1. Igrate li društvene igre? | 3,55 | 0,89 | ponekad |
| 1. Igrate li skrivača, nogomet itd.? | 2,90 | 1,08 | ponekad |
| 1. Gledate li zajedno sportska natjecanja? | 3,70 | 1,02 | često |
| 1. Kuhate li zajedno? | 3,14 | 1,02 | ponekad |
| 1. Pratite li objave djeteta? | 3,68 | 1,35 | često |
| 1. Pregledavate li poruke djeteta? | 3,41 | 1,42 | često |
| 1. Pazite li na vrijeme spavanja? | 4,54 | 0,7 | uvijek |
| 1. Pazite li na neprimjerene sadržaje na internetu? | 4,42 | 0,9 | često |
| 1. Vrijeme za sebe? | 3,06 | 1,07 | ponekad |

***Broj učenika koji se bavi navedenim aktivnostima u slobodno vrijeme:***

|  |  |
| --- | --- |
| Aktivnosti | Broj učenika |
| Ekipni sport | 80 |
| Pojedinačni sport | 18 |
| Glazbena škola | 5 |
| U slobodno vrijeme voli pjevati/plesati | 26 |
| U slobodno vrijeme voli igrati računalne igrice | 61 |
| U slobodno vrijeme voli se igrati kockama | 16 |
| U slobodno vrijeme voli igrati se lutkama, autićima itd. | 8 |
| U slobodno vrijeme voli biti oko kuće | 64 |
| U slobodno vrijeme voli otići na igralište | 67 |

***Broj učenika i vrijeme koje provedu u igranju računalnih igrica, na mobitelu te s roditeljem prikazan tablično i grafom:***

|  |  |  |
| --- | --- | --- |
| Aktivnosti | Vrijeme (dnevno) | Broj učenika |
| igranje računalnih igrica | pola sata | 59 |
| 1h – 2h | 55 |
| 3h – 4h | 7 |
| više od 4h | 4 |
| na mobitelu | pola sata | 39 |
| 1h – 2h | 50 |
| 3h – 4h | 10 |
| više od 4h | 3 |
| stalno na mreži (online) | 2 |
| nema mobitel | 22 |
| roditelj s djetetom\* | pola sata | 3 |
| 1h – 2h | 16 |
| 3h – 4h | 30 |
| više od 4h | 76 |

*\*Pitanje je glasilo „Koliko vremena dnevno, u prosjeku, provedete s djetetom (ponedjeljak-petak)?“. Za raspravu ostaje pitanje bi li se podaci razlikovali da se u navedenom pitanju specificiralo „Koliko vremena dnevno, u prosjeku, provedete s djetetom (ponedjeljak-petak)* ***u zajedničkim aktivnostima****“.*

***Broj roditelja koji s djecom odlazi u kino, kazališta, muzeje i na izložbe:***

***Broj roditelja koji bi se uključio ili ne u aktivnosti u školi organizirane za roditelje:***

**2.** **Razlike između odgovora roditelja učenika razredne i predmetne nastave**

Također, statističkim smo analizama provjerili razlikuju li se odgovori roditelja učenika razredne nastave (1.r. – 4.r.) i roditelja učenika predmetne nastave (5.r. – 8.r.) na nekim pitanjima.

Rezultati su pokazali da *roditelji učenika razredne nastave* *češće* *pregledavaju torbu* te *pomažu s domaćim i školskim radom* svojoj djeci od roditelja učenika predmetne nastave. Osim toga, češće *prate bilješke* nastavnika u e-Dnevnicima i *bolje znaju koji dio gradiva dijete uči* iz matematike te im *je važnija ocjena iz zalaganja* nego roditeljima učenika predmetne nastave. Uz to, više od roditelja predmetne nastave procjenjuju da *dijete voli školu*. Što se tiče slobodnog vremena, roditelji učenika razredne nastave izvještavaju o češćem *uključivanju u rad zadruge*, češće *šeću prirodom*, *igraju društvene igre* i *igre tipa nogomet, skrivača i sl*. te više *paze* na to *je li dijete gleda neprimjerene sadržaje na internetu* od roditelja učenika predmetne nastave.

Rezultati ankete pokazuju da *roditelji učenika predmetne nastave češće kažnjavaju loše ocjene*. Ako promatramo slobodno vrijeme, više je roditelja bilo u *kinu*, te općenito procjenjuju da se njihova *djeca* *više vole igrati oko kuće* te da *više vremena provode igrajući računalne igrice* nego što to procjenjuju roditelji učenika razredne nastave za svoju djecu.